**กิจกรรมแลกเปลี่ยนเรียนรู้ (KM)**

**สำนักหอสมุด วันที่ 2 พฤศจิกายน 2561**

**เรื่อง การใช้งานระบบจัดเก็บเอกสารฉบับเต็มในรูปอิเล็กทรอนิกส์ (TDC)**

 ในวันศุกร์ที่ 2 พฤศจิกายน 2561 สำนักหอสมุด จัดกิจกรรมแลกเปลี่ยนเรียนรู้ (KM) ภายในสำนักหอสมุด เรื่อง “การใช้งานระบบจัดเก็บเอกสารฉบับเต็มในรูปอิเล็กทรอนิกส์ โดยนางสาวสุริยาพร คงจันทร์ นำเสนอจากการเข้าร่วมโครงฝึกอบรมเชิงปฏิบัติการ “การใช้งานระบบจัดเก็บเอกสารฉบับเต็มในรูปอิเล็กทรอนิกส์ (Thai Digital Collection หรือ TDC) โดยมีสาระสำคัญดังนี้

**เอกสารที่สามารถนำเข้าระบบได้**

 - วิทยานิพนธ์ระดับบัณฑิตศึกษาของแต่ละมหาวิทยาลัย

 - งานวิจัย ต้องเป็นงานวิจัยของอาจารย์และบุคลากรในมหาวิทยาลัยนั้นๆ ไม่ว่าจะได้รับทุน

จากที่ไหน ก็สามารถนำเข้าระบบได้หมด

 - บทความ โดยยึดจากวารสารเป็นหลัก ต้องเป็นวารสารของมหาวิทยาลัยนั้นๆ

 - Proceeding ซึ่งแต่ละมหาวิทยาลัยเป็นเจ้าภาพประจำ และเป็นเจ้าของ Conference นั้นๆ สามารถนำข้อมูลเข้าระบบได้ โดยลักษณะของ Article

 - e-book ต้องเป็น e-book ที่ได้รับทุนจาก สกอ.

 - หนังสือหายาก โดยส่งรายการให้คณะกรรมการ (Uninet) พิจารณาอนุมัติก่อน

**หนังสือหายาก**

การนำหนังสือหายากเข้าระบบ ต้องตรวจสอบกับฐานข้อมูล TDC ก่อน ว่าหนังสือเล่มนั้น

อยู่ในฐานข้อมูลแล้วหรือไม่ เพื่อไม่ให้เกิดการซ้ำซ้อนและตรวจสอบหนังสือที่จะทำว่า อยู่ในขอบข่ายของหนังสือหายากหรือไม่

**การตรวจสอบลิขสิทธิ์**

โดยดูจาก พรบ. ลิขสิทธิ์ ปี พ.ศ. ๒๕๓๗ ซึ่งมีการแก้ไขอีก ๒ ฉบับ ปี พ.ศ. ๒๕๕๘

ว่าสามารถเผยแพร่เป็นสาธารณะได้หรือไม่ เมื่ออยู่ในกรอบนี้แล้ว จึงส่งรายชื่อให้สำนักงานบริหารเทคโนโลยีสารสนเทศเพื่อพัฒนาการศึกษา (Uninet) พิจารณาอนุมัติให้นำข้อมูลเข้าระบบต่อไป

**เกณฑ์หนังสือหายากทั่วไปของไทย**

 - เก่าแก่หายาก มีความสำคัญ พิมพ์จำนวนจำกัด เป็นหนังสือเก่าที่รูปเล่มสมบรูณ์ มีอายุ

50-80 ปี

**การลงรายการและการอัพโหลดข้อมูล**

อ.เพ็ญแข ประจงใจ วิทยากร ขอความร่วมมือให้ยกเลิกการใช้ไฟล์สแกนและรวมข้อมูลให้เป็นไฟล์เดียว ถ้าเป็นไฟล์ Text Mode ได้ จะดีมาก เพื่อสะดวกในการตรวจสอบการลักลอบทำซ้ำข้อมูล

โดยโปรแกรมอักขราวิสุทธิ์

**ระบบการสืบค้นใหม่**

 http://newtdc.thailis.or.th/ พัฒนาขึ้นเพื่อให้ใช้ได้ทุกขนาดหน้าจอ และใช้การสืบค้นที่เหมือนกับการสืบค้นจาก Google

 **Mobile Application**

 เป็น Application บนมือถือที่รองรับระบบปฏิบัติการแอนดรอยด์ ที่ชื่อว่า “TDC search”

ซึ่งอยู่ระหว่างการพัฒนา เมื่อเปิดให้ใช้งานทางคณะกรรมการฯ จะแจ้งให้ทราบต่อไป

 **สรุป**

 ประโยชน์ที่ได้รับ ผู้เข้าร่วมอบรมได้รับความรู้และฝึกปฏิบัติ ทบทวนข้อตกลงต่างๆ ในการลงรายการ การใช้งานระบบจัดเก็บเอกสารฉบับเต็มในรูปอิเล็กทรอนิกส์ (Thai Digital Collection)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_